
Saksan Johtaja ja Valtakunnan¬ 
kansleri piti Berliinin Urheilu- 
palatsissa syyskuun 30. pnä seu¬ 
raa van puheen: 

Vuosi on jo kulunut siitä kun viimeksi tältä paikalta 
saatoin puhua teille ja Saksan kansalle. Tämä viivytys 
on valitettava monestakin syystä: Ensinnäkin, koska 
mieltäni pahoittaa, että en saata useammin esiintyä kan¬ 
sakunnan edessä, ja toiseksi, koska tietenkin pelkään, 
että puheeni eivät siitä parane vaan huononevat — 
siinäkin tarvitaan harjoitusta. Minun aikani on kuitenkin 
valitettavasti rajoitetumpi kuin vastustajieni aika. Tie¬ 
tenkin sellainen, joka saattaa viikkokausia matkustella 
ympäri maailmaa valkosilkkisessä paidassa, leveä som- 
brerohattu päässään, siellä täällä esiintyen jossakin 
muussakin univormussa, voi paljon useammasti esiintyä 
puhujana. Minun on näihin aikoihin ollut pakko enem¬ 
män puuhailla tositoimissa. Sitäpaitsi, enhän tietenkään 
saata joka viikko tai joka kuukausi puhua. Sen mikä 
nyt on sanottava, sanovat sotilaamme! Myöskin ne pu¬ 
heenaiheet, mihin minä saatan puuttua, ovat tietysti 
vaikeampia kuin vastustajieni juttelut, heidän, jotka 
lähettivät — ainakin aikaisemmin — vielä useammin 
lörpötyksiään maailmalle takkavalkean äärestä tai 
muista sentapaisista paikoista. En esim. pidä oikeana jo 
nyt ruveta kaavailemaan sitä mikä kerran on tuleva, 
vaan pidän oikeampana, että kaikki käsittelemme sitä, 
mitä aika juuri tänä hetkenä meiltä vaatii. Olisi tietysti 
hyvin helppoa keittää kokoon jokin »Atlantin julistus». 
Mutta kovat tosiasiat oikaisisivat kuitenkin hyvin pian 

Sellaisen typeryyden. Mutta muistakin syistä on vas¬ 
tustajiemme jonkin verran helpompi puhua. Hehän ovat 
nyt pitkien turhien ponnistelujen jälkeen yhtäkkiä kek¬ 
sineet meidän puolueohjelmamme, ja me näemme nyt 
hämmästykseksemme, että he lupaavat maailmalle 
tulevaisuuden varalle osapuilleen saman mitä me olemme 
jo antaneet Saksan kansalle, ja minkä vuoksi muut lop¬ 
pujen lopuksi väkipakolla toivat meille sodankin. 


Uskomme voittoon. 

Onhan ylen älykästä, jos esimerkiksi joku presidentti 
sanoo: »Tahdomme, että tulevaisuudessa jokaisella on 
oikeus olla enää kärsimättä puutetta», tai jotakin muuta 
sen tapaista. Voidaan vain sanoa: olisi todennäköisesti 
ollut paljon yksinkertaisempaa, ellei tämä presidentti olisi 
sukeltautunut sotaan, vaan olisi käyttänyt maansa koko 
työvoiman kehittääkseen hyödyllisen tuotannon ja en¬ 
nen kaikkea huolehtiakseen oman kansansa keskuu¬ 
dessa siitä, että alueella, millä vain kymmenen ihmistä 
on maj oitettava yhden neliökilometrin alalle, ei vallitsisi 
puute ja kurjuus, eikä 13 miljoonan ihmisen olisi pakko 
olla toimettomana. Sen kaikenhan nuo herrat olisivat 
voineet tehdä! Vaan nyt he nousevat seisomaan ja äkkiä 
esiintyvät maailman edessä pelastajina julistaen: »Huo¬ 
lehdimme tulevaisuudessa siitä, että menneisyydessä 
vallinnut puute ei enää palaa, että enää ei ole mitään 
työttömyyttä ja että jokainen saa asunnon». 

Mutta senhän nuo maailmanvallanomistajat olisivat 
voineet jo kauan ennen meitä tehdä omissa maissaan! 
Nyt he sitten äkkiä keksivät pelkkiä kansallissosialisti¬ 
sen ohjelman periaatteita. Kun silloin kuulen, että joku 
ihminen — luulisin sen olleen herra Eden, mutta eihän 
voi tietää, mikä nolla siellä kulloinkin puhuu — nyt 
sanoo: »Saksalaisten ja meidän ero on se, että saksalaiset 
uskovat sellaiseen mitä he eivät usko, kun me taas 
uskomme sellaiseen mitä me uskomme» — saatan vain 
sanoa: »Jos he todellakin uskovat siihen mitä he sanovat 
uskovansa, he olisivat jo kauan aikaisemmin voineet 

tunnustaa tuon uskonsa. Miksi he sitten ovat julistaneet 
meille sodan? Eivätkö he sitten olekaan meistä niinkään 
etäällä? Emme ole missään tapauksessa vain uskoneet 
jotakin, vaan myöskin tehneet sen mitä uskoimme. Ja nyt 
me uskomme, että meidän on lyötävä vihollisemme, aina 
lopulliseen voittoon asti! Siihen uskomme ja sen me 
myöskin teemme! 

Uskon käsitteestä emme voi ylimalkaan keskustella 
noiden ihmisten kanssa. Joka esim. uskoo, että Namsos 
merkitsi voittoa tai Aandalsnes, tai joka vallan peräti 
uskoo Dunkirchenin olleen maailmanhistorian suurin 
voitto, tai että mikä tahansa retki, joka kestää yhdeksän 
tuntia, on yhtä hämmästyttävä, rohkaiseva kansakun¬ 
nan voittoisuuden merkki — emmehän sellaisen kanssa 
voi tietenkään asettua vertailtavaksi vaatimattomine 
menestyksinemme! Sillä mitäpä meidän menestyksemme 
olisivat siihen verrattuna?! Kun etenemme tuhat kilo¬ 
metriä, se ei ole sekään mitään, vain »ilmeistä epäonnis¬ 
tumista». Kun me esimerkiksi kahtena viime kuukau¬ 
tena — ylimalkaanhan vain kahtena kuukautena tuossa 
maassa voidaan käydä sotaa — etenemme Donille, 
Donilta lähtien vihdoin saavutamme Volgan, piiri¬ 
tämme Stalingradin ja olemme myös sen valloittavat — 
siihen voitte luottaa — sekään ei ole heidän silmissään 
mitään! Kun etenemme Kaukasukselle, se on yhtä 
vähäistä kuin Ukrainan valloittaminen, Donetsin hiilen 
valtaamme ottaminen ja 65—70 prosentin saaminen 
Venäjän raudasta, maailman suurimman vilja-alueen 
avaaminen Saksan kansalle ja samalla koko Euroopalle, 
ja Kaukasian öljylähteiden varmistaminen. Kaikki se ei 
ole yhtään mitään! Mutta jos kanadalaiset etujoukot, 
pieni englantilainen häntä takanaan heiluen, saapuvat 
Dieppeen ja kykenevät vaivalloisesti, niin voi sanoa, 
pysymään siellä yhdeksän tuntia, tullakseen sitten 
lopullisesti tuhotuiksi — silloin on kysymys »rohkaise¬ 
vasta, ihmeellisestä loppumattoman voittoisan voiman 
merkistä, joka on ominainen brittiläiselle imperiumille». 
Mitä sen rinnalla ovatkaan meidän ilmavoimamme, 
jalkaväkemme, mitä meidän panssariaseemme? Mitä 
ovat sen rinnalla meidän pioneeriemme suoritukset, 

rautatiejoukkojemme teot, mitä meidän jättiläismäiset 
liikennejärjestelymme, jotka muutamassa harvassa —- 
niin voi sanoa —kuukaudessa avaavat kokonaisen puo¬ 
liskon mannermaata ja rakentavat sen uudelleen? 
Kaikki se on tyhjää! Eivätkä meidän sukellusveneem- 
mekään tietenkään ole mitään nekään! 

Jo vuonna 1939 ne olivat tyhjää, sillä jo silloin Chur¬ 
chill nousi sanomaan: »Voin ilmoittaa sen ilahduttavan 
tiedon, että sukellusvenevaara on pidettävä lopullisesti 
sivuutettuna». Ei — hetkinen — se ei tainnut ollakaan 
Churchill vaan Duff Cooper. Joku näistä kerskureista on 
aina muita suurempi, mutta heidät sekoittaa aina toi¬ 
siinsa. Jo silloin he olivat tuhonneet enemmän sukellus¬ 
veneitä kuin mitä meillä ylimalkaan oli ollutkaan! Se, 
että me heitimme heidät Balkanilta, että valloitimme 
Kreikan, että miehitimme Kreetan, että ajoimme heidät 
pakoon pohjois-Afrikassa — kuten sanottu, kaikki se¬ 
kään ei ole mitään. Mutta jos jossakin parikin miestä 
nousee maihin yllättääkseen meidän yksinäisen etu- 
vartiomme — nepä ovat tekoja, nepä ovat sankaritöitä! 
Joka niin uskoo, ei ymmärrä meidän uskoamme! Mutta 
jos nyt englantilaiset vakavissaan uskovat siihen mihin 
he uskottelevat uskovansa, voi vain olla huolissaan hei¬ 
dän järkensä puolesta. 

Näiden »sankaritekojen» lisäksi heillä on vielä tulevai¬ 
suuden vekselinsä. He sanovat: »Toinen rintama tulee! 
Se on jo marssilla! Pitäkää varanne, te saksalaiset! Työn¬ 
täkää ympäri!» Emme ole pitäneet varaamme emmekä 
pyörtäneet ympäri, vaan olemme rauhallisesti marssi¬ 
neet edelleen. Silti en tahdo väittää, ettemme valmis¬ 
tuisi toisen rintaman varalle. Jos herra Churchill nyt 
sanoo: »Tahdomme jättää saksalaisten tehtäväksi miet¬ 
tiä huolestuneina, missä ja milloin sen avaamme» —minä 
voin sanoa ainoastaan: Herra Churchill, huolestunei¬ 
suutta ette vielä koskaan ole kyennyt minussa herättä¬ 
mään! Mutta siinä olette oikeassa, että meidän täytyy 
pohtia asiaa mielessämme, sillä jos olisi keskitason ylä¬ 
puolella oleva vastustaja, saattaisi osapuilleen arvata, 
missä hän hyökkää. Mutta jos vastustajalla on sotilaalli¬ 
sessa mielessä lapsen järki, ei tietenkään saata tietää, 

missä hän hyökkää; voihan olla kysymyksessä mitä mie¬ 
lettömin yritys. Ja siinäpä onkin ainoa epämukavuus, 
että tällaisista mielisairaista tai alituisesti päihtyneessä 
tilassa olevista ei koskaan voi tietää, mitä he saattavat 
panna toimeksi. Olipa nyt herra Churchill sitten ehkä 
taitavasti ja sotilaallisessa mielessä viisaasti valinnut 
toisen rintaman alkamispaikkansa — siitä ollaan jopa 
Englannissakin eri mieltä, mikä jo sanookin koko jou¬ 
kon — voin vakuuttaa hänelle joka tapauksessa: Yhden¬ 
tekevää, mistä hän keksii seuraavan paikan, kaikkialla- 
han hän voi puhua onnesta, jos hän vain pysyy maissa 
yhdeksän tuntia! 

Minun nähdäkseni meillä on vuonna 1942 kansamme 
kohtalokkaimmat koetukset jo takanamme. Sitä oli 
talvikausi 1941/42. 

Saanen sanoa, että tuona talvena kohtalo pun¬ 
nitsi Saksan kansan ja varsinkin sen sota¬ 
voiman. Pahempaa ei enää voi tulla eikä tule. 

Se, että voitimme sen talven, että Saksan rintamat py- 
syivät paikallaan ja että viime keväänä jälleen saa¬ 
toimme asettua riviin, se on uskoakseni osoittanut, että 
kohtalo oli tyytyväinen Saksan kansaan. Se oli hyvin vai¬ 
kea ja hyvin kova koetus, sen tiedätte kaikki, mutta siitä¬ 
kään huolimatta emme vain kestäneet tuota kaikkein 
vaikeinta aikaa, vaan kaikessa rauhassa järjestimme ne 
hyökkäysdivisionat, moottori-ja panssarimuodostelmat, 
jotka olivat määrätyt alkamaan offensiivin jatkumisen, 
jopa perustimme uusiakin muodostelmia. Ja tämäkin 
offensiivi menestyy toisella tavalla kuin vastustajamme 
ehkä olivat ajatelleet. Eihän ole myöskään välttämä¬ 
töntä, että me menettelemme juuri heidän reseptinsä 
mukaisesti, sillä tähän mennessä juuri ne reseptit ovat 
olleet varsin vähän menestyksellisiä. Uskon, että taak¬ 
sepäin silmätessämme voimme olla tyytyväiset kolmeen 
kuluneeseen vuoteen. Aina oli päämäärän asettelu hyvin 
järkevä: hyvin uskalias siellä missä sen täytyi olla 
uskalias, harkitsevainen siellä missä se saattoi olla har¬ 
kitseva, useasti empivä siellä missä meillä oli aikaa. 

varovainen siellä missä uskoimme täytyvän kaikissa olo¬ 
suhteissa olla varovainen. Mutta olemme olleet myöskin 
hyvin rohkeita siellä, missä vain rohkeus saattoi auttaa. 

Saavutettuja ja tulevia päämääriä. 

Tätä vuotta varten olemme omaksuneet hyvin yksin¬ 
kertaisen ohjelman: 

Ensiksi: Joka tapauksessa on pidettävä se, mikä on 
pidettävä, s.o. toisen on annettava rientää niin kauan 
kuin on halua rientää siellä missä emme itse aio kulkea 
edellä, ja on pidätyttävä rautaisesti ja odotettava, kuka 
ensiksi väsyy. 

Toiseksi: on ehdottomasti hyökättävä edellä, missä 
hyökkäys on joka suhteessa välttämätön. Päämäärä on 
silloin aivan selvä: Kapitalismin, plutokratian ja bolshe¬ 
vismin liittoutuman,Saksan kansan yllä väijyneistä vaa¬ 
roista suurimman, oikean käden tuhoaminen, sen liittou¬ 
tuman, jota vastaan meidän oli vuosi sitten lähdettävä 
marssimaan. Siinä onkin meidän yksi päämäärämme. 
Voin mainita sen aivan lyhyesti ja sananlaskunomai- 
sesti, saattaakseni teidät käsittämään sen, mikä näinä 
muutamana kuukautena on suoritettu: 

Ensimmäinen päämäärä oli valta-asemamme varmis¬ 
taminen Mustallamerellä ja Krimin niemimaan lopulli¬ 
nen puhdistaminen. Kaksi taistelua, Kertshin ja Sevas- 
topolin taistelut, on palvellut tätä tarkoitusta. Jos vas¬ 
tustajamme — sen voin jo sanoa — olisivat näinä kol¬ 
mena sotavuotena saavuttaneet yhdenkin sellaisen me¬ 
nestyksen, heidän kanssaan ei varmaankaan yleensä 
enää lainkaan voisi keskustella, sillä he eivät olisi enää 
maan pinnalla, vaan häilyisivät vain pilvissä, pelkkien 
omahyväisten kuvitelmiensa pullistamina. 

Kun siis saimme sen seikan järjestykseen, näytti 
meistä välttämättömältä poistaa se paise, joka oli syn¬ 
tynyt Olhavan luo. Se poistettiin ja vastustaja tuhottiin 
tai otettiin vangiksi. 

Sitten tuli seuraava tehtävä: Donin läpimurron val¬ 
mistaminen. Sillä vastustaja oli valinnut puolestaan 

suuren offensiivien päämäärän, nimittäin murtautumi¬ 
sen Harkovista Dnjeprin rannalle, saadakseen siten koko 
eteläisen rintamamme luhistumaan. Muistatte ehkä 
vielä, kuinka innostuneesti vihollisemme siihen aikaan 
toteuttivat näitä operatioita. Ne päättyivät kolmeen 
taisteluun, yli 75:n neuvostolaisen vastustajamme divi- 
sionan tuhoon. 

Seurasi sitten marssimme omaan suureen offensii¬ 
viimme. Tarkoitus oli: 

Ensinnäkin viimeisten suurten vehnäalueiden ottami¬ 
nen vastustajaltamme, toiseksi lopunkin koksiksi kel- 
paavan hiilen riistäminen siltä, kolmanneksi tuleminen 
lähemmäksi sen öljylähteitä, niiden valtaaminen tai 
ainakin eristäminen. Hyökkäystä oli sitten neljänneksi 
j atkettava, kunnes vastustaj an viimeinen j a suurin liiken- 
nesuoni, Volga, olisi katkaistu. Täällä otettiin tavoitteeksi 
se alue, joka on Donin mutkan ja itse Volgan välissä, ja 
paikaksi määrättiin Stalingrad — ei sen vuoksi että sillä 
paikalla on Stalinin nimi, sehän on yhdentekevää — 
vaan yksinomaan koska se on strategisesti tärkeä paikka, 
ja koska olimme selvillä siitä, että poistamalla Dnjepr, 
Don ja Volga Neuvostovenäjän liikennesuonistosta, sille 
tapahtuu sama tai vielä pahempaakin kuin Saksalle, jos 
Saksa kadottaisi Reinin, Elben, Oderin ja Tonavan. 

Sillä yksistään tätä Volgan jättiläisvirtaa pitkin kul¬ 
jetetaan puolessa vuodessa noin 30 miljoonaa tonnia 
tavaroita. Se on yhtä paljon kuin mitä koko vuoden ku¬ 
luessa kuljetetaan Reiniä pitkin. Nyt Volga on katkaistu, 
jo kauan aikaa sitten. 

Stalingradin haltuunsaaminen — mikä on 
tapahtuva — syventää nimenomaan tätä sal¬ 
paa ja vahvistaa sitä. Ja voitte olla varmat, 
että kukaan ei meitä enää karkoita siitä pai¬ 
kasta. 

Mitä muihin tavoitteisiin tulee, ymmärrätte, että en 
puhu niistä, koskapa on kysymys päämääristä, jotka 
toteutetaan aikanaan. Minun sijastani puhuu niistä sit¬ 
ten Mr. Churchill! Mutta tulee hetki, jona Saksan kansa 
saa täyden selon näistä etäisemmistäkin tavoitteista. 

Itäalueen järjestäminen ja varmistaminen. 

Kuudenneksi voin teille vain sanoa, että meillä edel¬ 
leen on tietysti päämääränä tämän jättiläistilan järjes¬ 
täminen, joka nyt on hallussamme. Meillehän ei ollut 
tärkeätä vain marssia niin ja niin monta tuhatta kilo¬ 
metriä, vaan saattaa tämä jättiläistila palvelemaan kan¬ 
samme elatusta, raaka-aineittemme varmistusta, laa¬ 
jemmassa mielessä koko Euroopan ylläpitämistä. 

Tässä tarkoituksessa oli lähinnä liikenne saatava jär¬ 
jestykseen. Englantilaisetkin ovat suorittaneet aikaan¬ 
saannoksia tällä alalla, esimerkiksi rakentaneet radan 
Egyptistä Tobrukiin, radan, joka on meille suureksi hyö¬ 
dyksi. Mutta vaikka he saivatkin sen kutakuinldn 
oikeaan aikaan valmiiksi, mitä se merkitseekään niiden 
ratojen rinnalla, joita meidän oli rakennettava, eikä suin¬ 
kaan sitä varten, että venäläiset niitä käyttäisivät, vaan 
me itse! Panemme nyt kuntoon tai olemme jo kauan 
sitten panneet kuntoon kymmeniätuhansia ja jälleen 
kymmeniätuhansia ratakilometrejä, kiitos monien kym¬ 
menientuhansien saksalaisten sotilaiden ahkeruuden ja 
tarmon, sotilaiden, rautatiepioneerien, Todt-järjeston ja 
muiden järjestöjen, esim. valtakunnan työpalvelun mies¬ 
ten, jne. Tämä jättiläismäinen liikenneverkko, joka jo 
nyt suurimmalta osaltaan toimii Saksan raideleveydellä, 
oli täydellisesti tuhottu. Ei satoja, vaan tuhansia siltoja 
on täytynyt rakentaa uudestaan, räjäytyksiä poistaa, 
ylikäytäviä tehdä uudestaan. Kaikki tämä on jo tapah¬ 
tunut muutamassa kuukaudessa, tai tulee valmiiksi 
muutaman harvan viikon kuluessa. 

Nyt, puoluetoverini, ymmärrätte myöskin erään sek 
kan: miksi vastustajaimme puolella on ihmisiä, jotka 
sanovat: »Miksi he ovat äkkiä pysähtyneet?» — Voin 
vastata siihen: Koska olemme varovaisia. Koska emme 
ensiksi riennä, sanokaamme, Bengasiin, jotta meidän 
täytyisi äkkiä juosta sieltä takaisin, vaan koska me py¬ 
syttelemme jossakin niin kauan kunnes huoltomme on 
täydellisesti järjestyksessä. 

Sitä eivät tietenkään käsitä sotilaallisesti kouluttamat¬ 
tomat ihmiset. Mutta sen vuoksi heillä ei olekaan mitään 

menestystä. Sen sijaan kaikki, joilla on jonkinkaan- 
laisia sotilaallisia tietoja, myöntävät, että se minkä me 
pelkästään paikallisessa mielessä olemme muutamassa 
kuukaudessa pakottaneet tapahtumaan, on ylimalkaan 
ainutlaatuista maailmanhistoriassa. Mutta sanon sen 
siksi, että mahdollisesti jopa meidänkin keskuudes¬ 
samme voi olla joku vanha, taantumuksellinen poro- 
porvari, joka sanoo: »No, mitäpä tuo nyt sitten on, siellä¬ 
hän olette olleet jo kokonaisen viikon ajan». Niin, kun¬ 
non poroporvari, menetpä harhaan. Sinun pitäisi kulkea 
edellä, jotta oikein päästäisiin liikkeelle. Saksan kan¬ 
salla, sen tiedän, on kokonaisuudessaan tähän asti 
rajaton luottamus sotilaalliseen johtoonsa ja sotilait¬ 
tensa suorituskykyyn, niin että se tietää tarkalleen, ettei 
syyttä koskaan pysyttäydytä paikallaan. Meidän ei ole 
saatava liikenne kuntoon vain rautatiellä, vaan meidän 
on rakennettava myös maanteitä. Sillä »köyhälistön ja 
talonpoikien siunatussa maassa» ei valitettavasti ole mi¬ 
tään maanteitä, ainoastaan tien pätkiä. Vasta meidän 
järjestömme rakentavat sinne ensimmäiset todelliset 
valtatiet. Monilla alueilla on tiet perustavasti rakennet¬ 
tava suoalueiden kautta, joista ennen uskottiin, että 
niiden läpi ei yleensä lainkaan päästä. Kun nyt sanotaan: 
»venäläinen ainakin pääsee läpi» — niin siinäpä onkin 
jonkinlainen suoihminen, ei eurooppalainen. Se meidän 
on myönnettävä. Meidän onkin hiukan vaikeampaa 
päästä eteenpäin tuollaisessa suossa kuin siellä synty¬ 
neiden. Me järjestämme selustassa myöskin maatalouden. 
Aluehan on avattava, eikä se olekaan niin yksinkertaista, 
sillä ei ole kysymys vain siitä, että kylvettäisiin ja sato tu¬ 
lisi korjatuksi, vaan myöskin että siitä on hyötyä, s.o. että 
tuotteet saadaan äärettömien matkoj en takaa rautatielle, 
ja siellä lastataan. Loppujen lopuksi meidän on ylipää¬ 
tänsä muutettava uuteen muotoon osa tuota taloutta. 
Tuhansia rikottuj a j a poisvietyj ä traktoreita on korvatta¬ 
va uusilla tai korjattava tai korvattava muulla tavoin. 

Voinkin sanoa teille vain: 

mitä siellä on suoritettu, on suorastaan suun¬ 
natonta. Rintaman taistellessa edessä samat 

sotilaat työskentele vät muutaman kilometrin 
päässä selustassa sirppeineen ja viikattei- 
neen, muokkaavat uudelleen maita, ja heidän 
perästään tulevat jo maataloudellisten jär- 
jestöjemme iskuesikunnat. 

Ja jos nyt sitten sellainen pässinpää — en voi muulla 
tavoin sanoa — kuin minun puolestani olkoon tuo Duff 
Cooper, Eden tai joku muu noista miehistä, sanoo: »Sii¬ 
näpä onkin suuri virhe, että saksalaiset tunkeutuivat 
Ukrainaan tai Kubanin alueelle» — näette jo itse, onko 
virhe, että lähdimme noille vehnäalueille! Ensimmäiset, 
tosin vain vaatimattomat tämän toiminnan tulokset 
olemme jo onneksemme voineet saattaa Saksan kansan 
koettaviin, mutta olkaa varmat siitä, että olemme vasta 
alussa. Koko viime vuosi oli taistelun vuosi, hirvittävä 
talvi seurasi sitä, ja nyt me taas taistelemme edelleen — 
mutta 

tulevana vuonna tuo alue on järjestetty koko¬ 
naan toiselle kannalle. Voitte luottaa siihen, 
me osaamme aikaansaada järjestystä. 

Ja loppujen lopuksi seuraa yleisen talouden järjestä¬ 
minen. Sillä täytyyhän koko talouselämä saada käyntiin. 
Tuhansien liikeyritysten, tehtaiden, myllyjen jne. täytyy 
ruveta toimimaan, sillä toistaiseksi kaikki on tuhottuna. 
Ja sitten tulee vuorityö. Sekin on alotettava, ja siihen tar¬ 
vitaan sähkövirtaa. Voin yhä sanoa vain: jospa näkisitte 
kuinka siellä työskennellään ja mitä siellä aikaansaa¬ 
daan, miten me ajankohdittain tiedämme tarkalleen, 
että tuona päivänä on tuo laitos valmiina, tuossa 
kuussa sinne saadaan sähkövirtaa, siihen ja siihen men¬ 
nessä saadaan sieltä niin ja niin monta tonnia hiiltä jne. 
— Meidän ei enää tarvitse lainkaan viedä hiiliä Saksasta 
itään, vaan rakennamme siellä jopa omia teollisuuden 
tukikohtiamme. Voittekin käsittää, että 

sellaisenakin aikana, jona näennäisesti mi¬ 
tään ei tapahdu, siitä huolimatta luodaan 
tavattoman suurta. 

Ja sen lisäksi tulee väestön vapauttaminen bolshevis¬ 
tisen vallan ikeestä, joka vieläkin pitää siellä miljoonia 
sellaisessa arkuudessa, voi vallan hyvin sanoa, sellaisessa 
pelossa, että sitä tuskin voidaan kuvitellakaan Saksassa 
ja muissa maissa. Komissaarien pelko, GPU:n pelko, 
koko hallitusjärjestelmän pelko täyttää yhä vieläkin 
miljoonat ihmiset. Kaikki se on vähitellen saatava pois¬ 
tetuksi, ja se poistetaankin. 

Siellä on jo suuria alueita, joilla koko väestö 
miljoonittain työskentelee meidän kanssam¬ 
me, ja on toisia alueita, joilla se jo taiste¬ 
lee meidän riveissämme ja meidän rinnal¬ 
lamme. 

Nyt muutamalla lyhyellä lauseella kuvaamani koko 
jättiläistoiminnan tulokset ovat aivan suunnattomat. 

Ollessamme pohjois- Euroopassa, lännessä ja 
kaikilla muilla rintamilla puolustuskannalla 
toteutamme täten Euroopan järjestämisen 
erästä vakavinta edellytystä sodassa ja rau¬ 
haa varten. 

Tiedättehän, että vastustajamme jatkuvasti tekevät 
vain »ihmeitä». He eivät tietenkään rakenna ainoata¬ 
kaan tankkia, joka ei olisi »maailman paras», ei lentoko¬ 
netta, josta he eivät väittäisi samaa. Kun he rakentavat 
kanuunan, aivan yksinkertaisen kanuunan, se on kerta 
kaikkiaan kanuuna, maailman ihmeellisin kanuuna. 
He tekevät uuden konekiväärin tai uuden konepistoolin. 
Tietysti se pistooli on kaikista paras. He sanovat, että 
uusi Steen-pistooli on ylimalkaan sama kuin koko maa¬ 
ilman keksiminen. Ja kun tuota romua sitten hiukan 
tarkastelee, voi vain sanoa, että emmepä antaisi sitä 
yhdenkään saksalaisen sotilaan käteen. He ovat kai¬ 
kessa meitä niin tavattomasti etevämpiä! He ovat meitä 
etevämpiä verrattomine kenraaleineen, he ovat meitä 
etevämpiä yksityisten sotilaiden urhoollisuudessa. Jo¬ 
kainen englantilainen suoriutuisi ilman muuta kolmesta 
saksalaisesta. 

Mutta tämän sodan suuret sankarit kirja¬ 
taan historiaan meidän puolellemme! Ja sil¬ 
loin historia kunnioittaa vain oikeutta ja 
totuutta. 


Euroopan järkkymätön rintama. 

Meidän tehtäviämme on vielä liitto- 
jemme edelleen rakentaminen, yhteistyö liit¬ 
tolaistemme kanssa, 

kärjessä me ja vanhin liittolaisemme, Italia. Emme tais¬ 
tele yhteisesti vain yhdellä rintamalla, vaan jo kokonai¬ 
sella joukolla rintamia. Niin onkin oikein, sillä se osoittaa, 
kuinka mielettömiä ovat kaikki vastustajamme toiveet 
heidän luullessaan voivansa hajoittaa tämän liiton. Me 
kumpikin tiedämme tarkoin, miten maittemme kävisi, 
tiedämmehän jo vastustajiemme järjettömistä ja mie¬ 
lettömistä päämääränasetteluista, mikä Saksan ja Ita¬ 
lian kansojen kohtalo olisi, jos tuo toinen maailma kos¬ 
kaan kykenisi taistelemaan itselleen voiton. Kun he nyt 
sanovat: »Tietysti, mehän otamme suoj alaksemme Eu¬ 
rooppaa bolshevismilta», voin vastata vain: Englanti 
katsokoon, että se kykenee suojaamaan itsensä bolshe¬ 
vismilta! Me emme tarvitse sen antamaa suojaa. 

Olemme sisäisesti vapautuneet bolshevis¬ 
mista, vapaudumme siitä ulkonaisestikin! 
Olemme sen osoittaneet! 

Mutta jos jonkin maan arkkipiispat suorittavat pyhiä 
messuja ja pitävät alttariliinalla toisella puolellaan bol¬ 
shevistista, toisella oman maansa tunnusmerkkiä, näen 
sellaisen maan kohtalon mustana. Me tiedämme itse pa¬ 
remmin, minne sellainen vie. Englantilaiset saavat vielä 
sen kokea. Ehkäpä kohtalo rankaisee heitä juuri niin 
kuin se kerran rankaisi Saksaa sen luullessa voivansa olla 
sopimussuhteissa noiden ihmisten kanssa. Saksa ja Ita¬ 
lia, aivan samoin kuin Espanja ja koko joukko muita 

Euroopan kansoja, Unkari, Romania jne., ovat selviy¬ 
tyneet tästä kysymyksestä. Selviytyykö tuo toinenkin 
maailma siitä, sen osoittaa vasta tämä sota. Mutta että 
tuo toinen maailma ei selviydy meistä, siitä se voi olla 
varma! 

Jos me nyt kokoamme yhteen kaikki liit¬ 
tolaisemme sekä ne, jotka taistelevat meidän 
rinnallamme, romanialaiset ja unkarilaiset, 
kroatit ja slovakit ja ennen kaikkea pohjoi¬ 
sessa olevat suomalaiset, sekä lopuksi espan¬ 
jalaiset jne., voimme todellakin sanoa: Tässä 
on jo Euroopan ristiretki. 

Lisäksi tulevat ase-SS:mme germaaniset vapaaehtoi¬ 
set ja Euroopan yksityisten maiden legionat. Eurooppa 
on todellakin tässä löytänyt itsensä yhdessä koossa, 
juuri samoin kuin muinaisaikaan vastustaessaan hun¬ 
neja tai mongoolien myrskyä. Ja nythän on, sen jälkeen 
kun viimeksi teille puhuin, Japanikin yhtynyt tähän 
sotaan. Se on tietysti sekin kärsinyt vain pelkkiä »tap¬ 
pioita», eivätkä Japanin kenraalit tietenkään ole mitään 
verrattuina Englannin, saati sitten Amerikan verratto¬ 
miin sankare hin ja kuuluisiin kenraaleihin. Mac Arthur, 
mikä kenraali hän sentään onkaan! Mitä yksi pieni japa¬ 
nilainen olisikaan hänen rinnallaan? Ovatpa vain nämä 
japanilaiset sillä välin valloittaneet Hongkongin, ovat 
ottaneet Singaporen, ovatpa saaneet valtaansa Filippii- 
nitkin, ovat parhaillaan Uudessa Guineassa ja valloitta¬ 
vat sen vielä kokonaankin, ja he ovat miehittäneet Jaa¬ 
van ja Sumatrankin. Mutta eihän se ole mitään Englan¬ 
nin ja Amerikan siellä saavuttamien äärettömien voitto¬ 
jen rinnalla! Taisteluita, meritaisteluita sellaisia joiden 
veroisia maailma ei ole vielä koskaan nähnyt. Mutta 
Roosevelt sanoo: »Siinä kohden en voi määritellä kan¬ 
taani, siitä en voi sanoa sanaakaan, ylimalkaan en tahdo 
siitä mainita tai antautua siitä lähemmin keskustele¬ 
maan». Tunnemme nämä sankarit tarkkaan! Nyt on 
todella olemassa maailman yli ulottuva liitto, ei vain 
tyhjätaskujen liitto, vaan kaikkien kansojen, jotka 

taistelevat kunnian ja siivollisuuden puolesta ja ovat 
päättäneet hävittää halpamaisimman liittoutuman, 
mitä maailma koskaan on nähnyt. 

Tässä yhteydessä minun täytyy vielä mainita sukel¬ 
lusveneistämme. Niiden menestykset ovat vuodesta 1939 
lähtien, ilmavoimamuodostelmiemme sankarillisen osuu¬ 
den tukemana, kasvaneet kuukaudesta kuukauteen. 
Vastustajamme sanovat nyt: »Meidän torjuntakei¬ 
nomme ovat aivan suunnattomat, meillä on uusia mene¬ 
telmiä, englantilainen ja amerikkalainen nerokkuus on 
keksinyt aivan uusia koneita, joilla voitamme tämän 
vaaran». Voin sanoa heille vain: »Ei Saksankaan nerok¬ 
kuus lepää». Olemme ennen kaikkea sukellusveneil¬ 
lämme pitkälti ylittäneet kaikki aikaisemmat suorituk¬ 
set! Ja voin vakuuttaa heille, että tulevaisuudessakaan 
ei siinä kohden mikään muutu. Olemme jatkuvasti ja 
keskeytymättä aikamme tasalla, siitä he voivat olla var¬ 
mat. Meillä ei vain jatkuvasti rakenneta edelleen, vaan 
meillä rakennetaan myöskin uusia aseita. 

Tähän asti me olemme joka tapauksessa käy¬ 
neet taisteluun joka vuosi asein, jotka ovat 
olleet vihollisen aseita paremmat. Niin on 
oleva tulevaisuudessakin! 

Katsoessamme kokonaistulosta voimme vain todeta, 
että tämän vuoden viimeisimmätkin kuukaudet ovat 
olleet menestykselliset. Niin on oleva jatkuvastikin. 

Hyvityksen hetki on tuleva. 

»Toisen rintaman» ohella on vihollisillamme tosin vielä 
muukin keino. Mies, joka keksi pommisodan viatonta 
siviiliväestöä vastaan, sanoo, että tämä pommisota Sak¬ 
saa jne. vastaan yhä kiihtyy. Sanoisin siihen vain: Tou¬ 
kokuussa 1940 herra Churchill lähetti ensimmäiset pom¬ 
mikoneet Saksan siviiliväestöä vastaan. Varoitin häntä 
silloin, miltei neljän kuukauden ajan — mutta turhaan. 
Silloin iskimme, iskimme niin perusteellisesti, että hän 

alkoi äkkiä ulvoa ja sanoi sen olevan raakalaismaista ja 
kauhistuttavaa, ja Englanti on kostava sen. Mies, jonka 
omallatunnolla tämä kaikki on, ellen ota lukuun pää- 
kiihoittajaa, Rooseveltia —joka on vikapää kaikkeen —- 
hän uskalsi silloin teeskennellä syytöntä. Nyt hän jatkaa 
tuota sotaa. Tahtoisin tähän vain sanoa: 

Tälläkin kertaa tulee hetki, jolloin me 
vastaamme! 

Älkööt silloin vinkuko tämän sodan molemmat päärikol- 
liset ja heidän juutalaiset takaatyöntäjänsä, älkööt he 
alkako itkeä tuhertaa, jos loppu tulee Englannille alkua 
kamalammaksi! 

Syyskuun 1. pnä 1939 sanoin valtiopäivien istunnossa 
kaksi seikkaa: Ensinnäkin, että kun meidät pakotettiin 
tähän sotaan, mikään asevoima eikä myöskään aika ole 
meitä koskaan lannistava, ja toiseksi, että kun juutalai¬ 
suus sytyttää liekkeihin kansainvälisen maailmansodan 
Euroopan arjalaisten kansojen poisjuurittamisen tarkoi¬ 
tuksessa, arjalaisia kansoja ei juuritetakaan pois, vaan 
juutalaisuus. Valkoisen talon mielisairaan langoistanyki- 
jät ovat saaneet kansan toisensa jälkeen vedetyksi 
sotaan. Mutta samassa mitassa kulki kansasta kansaan 
juutalaisuudenvastainen aalto, ja se kulkee edelleenkin 
ja on saava mukaansa valtion valtiolta sitä mukaa 
kuin ne ovat joutuneet tähän sotaan. Jokainen lähtee 
tästä sodasta antisemiittisenä valtiona. Saksankin juuta¬ 
laiset kerran nauroivat minun ennustuksilleni. En tiedä, 
vieläkö he nyt nauravat, vai joko heidän naurunsa on 
loppunut. Mutta voin nytkin vakuuttaa: kaikkialla hei¬ 
dän naurunsa on sammuva. Ja olen oleva oikeassa näin 
ennustaessani. 

Taistelun koruton sankaruus. 

Viime kuukausien maailmanhistorialliset 
menestykset ovat niin valtavat, että lienee 
välttämätöntä muistaa niitä, joille olemme 
kiitollisuuden velassa kaikista näistä menes¬ 
tyksistä. 

Sillä te luette lehdistä uutisia suurista voitoista, suurista 
saartotaisteluista — mutta viikkokausiin ette myöskään 
saa lukea muuta kuin että »sotatoimet kehittyvät edel¬ 
leen», tai että »sotatoimet edistyvät suotuisasti», tai »sillä 
ja sillä rintamalla on rauhallista», tai »muilla rintamilla 
hyökkäykset on torjuttu». Kansalaistoverit! Te ette voi 
aavistaa, mitä korkeimman sodanjohdon tiedoituksen 
yksinkertaisten sanojen taakse kätkeytyy. Sotatiedoi- 
tuksen täytyy olla koruton. Meidän täytyy sitä tehdes¬ 
sämme pyrkiä löytämään tasapaino, jotta todelliset tosi¬ 
seikat joutuisivat merkityksensä mukaan kokonaisuu¬ 
den kannalta oikeaan asemaan. Mutta se ei merkitse, 
että jokin taistelu, siellä missä se taistellaan, olisi pieni, 
suurten tapahtumien mittapuulla mitattuna helpompi 
yksityiselle saksalaiselle sotilaalle kuin siellä, missä 
aivan suuret ratkaisut ovat kysymyksessä. 

Aina on siellä mukana ihminen, elämä 
panoksena. 

Useasti on mukana sadoin tuhansin kunnon sotilaitamme 
kaikista aselajeista, jalkaväkeä, pioneereja, tykistöä, ase- 
SS:n muodostelmia, ilmavoimia, tai merellä sekä pin¬ 
nalla uivia aluksiamme että sukellusveneitä — kaikkien 
täytyy sellaisessa asemassa usein päivät pääksytyksin 
panna alttiiksi henkensä, eivätkä kuitenkaan saa lukea 
sen enempää kuin »torjuntataisteluja», tai »vihollisen 
sisäänmurto tukahutettu», tai »asemiimme murtautunut 
vastustaja tuhottu», tai »sisäänmurto onnistunut», »mars¬ 
sittu asemiin sinne ja sinne», »tämä tai tuo kapeikko val¬ 
lattu», »se tai tämä kaupunki miehitetty». 

Te, kansalaistoverini, ette voi aavistaa, mil¬ 
laista inhimillistä sankaruutta, mutta myös 
millaisia inhimillisiä tuskia ja kipuja, ja, 
voimme sanoa, useasti tietenkin myös kau¬ 
hua, tuohon saattaa kätkeytyä, kuoleman¬ 
kauhua nimenomaan kaikissa niissä, jotka 
varsinkin ensi kertaa joutuvat tämän kor¬ 
keimman tuomioistuimen jumalantuomion 

eteen. Kaikki tämä on lukiessa yksinker¬ 
taista, mutta kuitenkin niin äärettömän vai¬ 
keata. 

Tämä on samanlaista kuin ensimmäisessä maailman¬ 
sodassa. Silloinkin monilta sotilailta kysyttiin heidän 
kotiin tullessaan: »Millaista se oikeastaan on?» Heidän 
täytyi tunnustaa, että sitä ei voinut ylimalkaan kuvata 
sellaiselle, joka ei ollut sitä itse elänyt. Joka ei itse ole 
ollut mukana, ei tiedä eikä ymmärrä, eikä sitä voi hä¬ 
nelle selittää. Ja sen vuoksi monet yleensä vain vaikene¬ 
vat eivätkä sano mitään, koska heillä on tunne: sitä ei 
voi kuitenkaan kuvata sellaisena kuin se todellisuudessa 
on, ja ennen kaikkea sitä ei voi tehdä, kun on niin raaka¬ 
laismainen vastustaja kuin meillä idässä, vastustaja, 
josta tiedetään, että sen joukkoja ei täydennetä ihmis¬ 
ten vaan petojen keskuudesta. Suunnaton kärsimys, 
suunnaton alttius, suunnaton toimintavoima on kaik¬ 
kien näiden kuivien kuvausten takana. Kun luette, 
että joku on saanut ritarimerkin, on paikallisille lehdille 
annettu aivan lyhyt kuvaus. Mutta minkä verran tämä 
suoritusten kuvaus käsittää yksityiskohtia, siitä eivät 
kansamme suuret joukot voi lainkaan tulla tietoisiksi. 
On mahdotonta jonkun yksityisen käsittää, mitä mer¬ 
kitsee, että lentäjä on ampunut alas 30, 40, 50 vihollista, 
jopa peräti 80 tai 100. Siinä ei ole vain 100 taistelua, vaan 
elämä on sitä varten annettu alttiiksi useinkin tuhannet 
kerrat. Ja kun pudotusten luku vihdoin nousee 150:een, 
180:een tai 200:aan, silloin on... (Johtajan viimeiset 
sanat hukkuivat suunnattomaan suosionosoitusten myrs¬ 
kyyn). Mutta ei sekään riitä. Ei riittänyt edellisessä- 
kään sodassa. Kun sukellusveneen komentajat hyökkää¬ 
vät yhä ja jatkuvasti tai kun pienien pikaveneiden ko¬ 
mentajat yhä vain suorittavat tehtävänsä, miinanrai- 
vaajayksiköt täyttävät saamansa käskyt alituisesti toi¬ 
minnassa ollen, voidaan sotatiedoituksessa mainita 
vain yksi ainoa lause —monien viikkojen ja kuukausien 
aikaisesta elämän jatkuvasta alttiiksiantamisesta on 
täällä näkyvänä tuloksena yksi ainoa sanomalehteen 
painettu rivi! 

Kun tätä muistamme, meidän täytyy tun¬ 
nustaa, että mitä kaikkea kotiseutu puoles¬ 
taan tekeekin, se ei kuitenkaan voi tarpeeksi 
kiittää sotilaitaan. 

Eikä se koske vain meidän sotilaitamme, vaan myös 
kanssamme liitossa olevien kansakuntien sotilaita, jotka 
taistelevat rinnallamme. Tässä on vielä mainittava eräs 
seikka, nimittäin että Saksan sotavoimat eivät toimies¬ 
saan menettele niinkuin englantilaiset. Me emme aina 
lähetä toisia sinne, missä on erityisen vaarallista, vaan 
me pidämme itsestään ymmärrettävänä velvollisuute¬ 
namme, kunnianamme, että itse kannamme rehellisesti 
oman verikuormamme, vieläpä runsaasti mitattuna. Ei 
meillä ole mitään kanadalaisia tai australialaisia, jotka 
noukkisivat meille kastanjat tulesta, vaan 

me taistelemme yhdessä liittolaistemme 
kanssa kaikkien ollessa uskollisia, ehdotto¬ 
man kunniallisia liittolaisia. 


Kansanyhteyden ikuinen asiakirja. 

Mutta sitä pidämme välttämättömänäkin. Sillä tästä 
historiamme ehkä raskaimmasta taistelusta on oleva 
tuloksena, mikä meille kansallissosialisteille, sellaisina 
kuin lähdimme ensimmäisestä maailmansodasta, aina 
on häämöittänyt: tuskassa ja riemussa yhteenliittyneen 
kiinteän kansanyhteisön suuri valtakunta. Sillä 

eräs suuri, valoisa puoli tässä sodassa kui¬ 
tenkin on: suuri toveruus. 

Se mihin puolueemme rauhan vallitessa alati pyrki, kan¬ 
sanyhteyden muodostamiseen ensimmäisen maailmanso¬ 
dan elämyksen pohjalta, se on nyt kiinteäksi ankkuroitu. 
Kaikki Saksan heimot kantavat oman osansa. Suur- 
Saksan valtakunnan perustaminen olisi muuten ollut 
vain valtio-oikeudellinen asiakirja. Mutta näin se on 


18 



kaikkien verellään allekirjoittama ikuinen asiakirja, 
asiakirja jota kukaan ei voi enää tuhota, jonka edessä 
vastustajiemme kaikki puheet ja lörpötykset jäävät täy¬ 
sin vaikutusta vaille; ennen kaikkea myöskin asiakirja, 
joka ei anna tälle valtiolle vain valtamääräistä muotoa, 
vaan myöskin sisäisen merkityksen. Tekin huomaatte 
sen, jos luette ritarimerkkiesityksiä. Siellä tavallinen 
sotamies, korpraali ja aliupseeri on vääpelin, luutnantin, 
kenraalin rinnalla. Tai kun näette nuorten upseeriemme 
ylennyksiä, niin siinä jo alkaa kansallissosialistisen kan- 
sanyhteytemme esiinmurtautuminen täydessä laajuu¬ 
dessaan. Ei ole enää mitään syntyperään perustuvaa 
etuoikeutta, ei aikaisempaa yhteiskunnallista asemaa, ei 
pääomakäsitettä, ei mitään niin sanottua sukua, ei ole 
myöskään mitään niin sanottua aikaisempaa sivistystä; 
on vain yksi ainoa arvonperusta: kunnollisen, urhoollisen, 
uskollisen miehen arvossapitäminen, päättäväisen tais¬ 
telijan, rohkean miehen, sellaisen, joka on omansa ole¬ 
maan kansansa johdattajana. 

Todellakin, vanha maailma on saatu luhistumaan. 
Tästä sodasta nousee kansanyhteys verellä vahvistet¬ 
tuna, vielä paljon vahvempana kuin me kansallissosia¬ 
listit saatoimme välittäjinä tuoda mukanamme kansa¬ 
kunnalle maailmansodasta uskontunnustuksellamme. 


Siinä onkin ehkä tulevaisuudessa kansamme 
suurin voitto, että lähdemme tästä sodasta 
parempina yhteyttämme varten, puhdistu¬ 
neina niin monista ennakkoluuloista, että 
vasta tämän sodan jälkeen onkin oikein 
osoittautuva, kuinka oikeassa liikkeemme 
puolueohjelma oli, kuinka oikeassa yleensä 
myöskin meidän koko kansallissosialistinen 
asennoitumisemme on. 

Sillä varmaa on: tämän sodan yli ei elä 
ainoakaan porvarillinen valtio! 

Tässä kohden on jokaisen tunnustettava väriä ennem¬ 
min tai myöhemmin. Tästä sodasta selviytyy voittajana 

vain se, joka kykenee sulattamaan kansansa ei vain val- 
tiollisesti vaan myöskin yhteisöllisesti yhdeksi kokonai¬ 
suudeksi. Siitä että me kansallissosialistit jo kauan sitten 
vahvistimme tämän perustuslain, siitä kiitämme me, 
kiitän minä henkilökohtaisesti ensimmäisen sodan elä¬ 
mystä. Sitä, että Suur-Saksan valtakunta kuitenkin jou¬ 
tui taistelemaan tämän toisen sodan, liikkeemme voi 
kiittää tulevaisuuden ohjelmansa lujittamisesta ja sy¬ 
ventämisestä. Siitä voivat myös olla varmat kaikki ne, 
jotka ehkä jossakin hiljaisuudessa mitään oppimattoman 
menneisyyden viimeisenä jäännöksenä saattavat toivoa, 
että he puheittensa ja saivartelujensa avulla voisivat 
jollakin tavoin saada elää vielä kerran luokkamaail- 
mansa uuden aamunsarastuksen. Sellaiset herrat kär¬ 
sivät surkean haaksirikon. Maailmanhistoria on sy¬ 
säävä heidät syrjään kuin heitä ei koskaan olisi ollut 
olemassakaan. Olen kerran suuresta sodasta sotilaana 
palaten selvittänyt Saksan kansalle tämän maailman¬ 
katsomuksen, luonut puolueen perustuslait. Luulet¬ 
teko, että joku saksalainen saattaisi tarjota nyt tästä 
sodasta voittoisana palaavalle sotilaalle muunlaisen 
Saksan kuin kansallissosialistisen, todellisen kansan- 
yhteyden, aatteemme todellisen täyttymyksen mie¬ 
lessä? Se on mahdotonta! Ja tulevaisuudessa se varmaan¬ 
kin on ehkä oleva tämän sodan siunauksellisin hyödy- 
tys. 

Ratkaisevaa ei ole vain alueen laajentuminen, vaan 
ratkaisevaa on se, että tämän alueen täyttää yhtenäinen, 
voimakas kansa, jonka täytyy tunnustaa olennaisim¬ 
maksi periaatteekseen: 

Tämän kansan keskuudessa jokaisella 
sotilaalla on marsalkansauva selkärepus¬ 
saan — ei vain teoriassa, vaan todellisuu¬ 
dessa —, tämän sodan jälkeen jokaiselle 
kansalaistoverille vasta oikein avautuukin 
se tie, jonka hänen nerokkuutensa, ahkeruu¬ 
tensa, urhoollisuutensa, työkykynsä ja työ- 
valmiutensa hänelle yleensä kykenee avaa¬ 
maan! 

Kotiseutu on lujana rintaman takana. 

En tahtoisi jättää tänä hetkenä viittaamatta myös 
kotiseutuun rintaman vastakohtana. Tekin olette saa¬ 
neet kestää raskaita kärsimyksiä. Saksalainen työläinen 
työskentelee raskaasti. Olen nähnyt viime keväänä, kun 
oli saatava hyvin nopeasti uusia torjunta-aseita, että eri 
teollisuuslaitoksissa työläiset eivät vain työskennelleet 
kymmenen ja yksitoista tuntia, vaan jopa monien viik¬ 
kojen .ajan luopuivat sunnuntaipäivistäänkin, vain halu¬ 
ten antaa rintamalle aseita ja siten auttaa. Minun on 
viitattava siihen, että Saksan työväestö yleensä aikaan¬ 
saa aivan tavattomia suorituksia, ja että se on uskollinen 
nykyiselle valtiolle, sen johdolle ja ennen kaikkea soti¬ 
lailleen, tovereilleen ja kanssatyöläisilleen. Minun on vii¬ 
tattava siihen, että aivan samoin Saksan maalaisväestö 
täyttää velvollisuutensa, että ennen kaikkea miljoonat 
saksalaiset naiset ovat yhtyneet tähän työhön, että maa¬ 
laisnaiset useasti joutuvat suorittamaan kahden miehen 
työn. Ja lopuksi minun on vielä viitattava siihen, että 
myöskin henkiset ammattilaisemme kukin kohdaltaan 
uhrautuvat, että miljoonat ja jälleen miljoonat antavat 
alttiiksi kaiken ajatus- ja työkykynsä varustaakseen 
kansakunnan ja välttääkseen enää koskaan antamasta 
rintamalle vuoden 1918 esimerkkiä. 

Kun siis voin nyt sanoa kotiseudulle, että se voi olla 
täysin levollinen, sillä idässä ja lännessä, pohjoisessa ja 
etelässä sotilaittemme saksalainen rintama seisoo jär¬ 
kähtämättömänä, aivan samoin voin sanoa rintamalle: 
Saksan sotilas, voit olla levollinen, takanasi on kotiseutu, 
joka ei koskaan jätä sinua pulaan. 

Se ei ole korupuhetta. Viikko viikolta, kuukausi kuu¬ 
kaudelta kansamme kaikkien kerroksien hyvät puolet 
sulautuvat yhä enemmän yhteen erottamattomaksi yh¬ 
teydeksi. Ja tämä yhteys näyttäytyy jälleen erityisesti 
siinä suuressa avustustyössä, mikä meidän on suori¬ 
tettava tänä talvena. 

Olen jo usein viitannut siihen, että olisi myöskin mah¬ 
dollista suorittaa avustus toista tietä, mutta emme ole 
sitä tehneet siinä yksinkertaisessa tietoisuudessa, että on 


21 


tärkeätä tutustuttaa yksityinen kansalaistoveri itse nii¬ 
hin tehtäviin, jotka koskettavat kansakuntaa ja siten 
myös jokaista yksityistä — ennen kaikkea saaden onnel¬ 
lisemmassa asemassa olevat huolehtimaan vähemmän 
onnellisten hädästä jatkuvalla propagandalla osoittaa 
heille, mitä kaikkea vielä on tehtävä, jotta todella voi¬ 
taisiin puhua yhteisöstä sanan varsinaisessa mielessä, 
että ei ole kysymys vain suun tunnustuksesta, vaan että 
jokaisen yksityisen on myöskin todella autettava kai¬ 
kella omaisuudellaan tämän yhteisön hyödyllisessä pal¬ 
velemisessa, ja että ennen kaikkea kellään ei ole oikeutta 
erottautua tästä työstä, kaikkein vähiten aikana, jona 
miljoonien muiden on verellään puolustettava tätä 
yhteisöä. 

Kohdistan tämän kehoituksen koko Saksan kansaan 
sen sotilaiden nimessä ja kaikkien niiden nimessä, jotka 
uhrautuvat varustelutyössä tai maaseudulla tai jossakin 
muualla. 

Tuholaiset tuhotaan armottomasti. 

Myöskään en tahdo jättää tänä hetkenä teille sano¬ 
matta, että me armottomasti tuhoamme jokaisen tässä 
yhteisössä olevan tuholaisen. Vasta muutama viikko sit¬ 
ten eräs englantilainen lehti kerran valoisana hetkenään 
aivan oikein kirjoitti, että Saksan talvi avussa ei ole 
mitään nauramista. Ennen kaikkea todettakoon kuiten¬ 
kin muuan seikka: jos Englannissa joku rikastuu toisten 
kustannuksella, niin mikäli hänet saadaan kiinni, hänelle 
annetaan pari tuntia opetusta tai pahimmassa tapauk¬ 
sessa pari viikkoa tai pari kuukautta vankeutta, ja sitten 
hän elää jälleen paremmin kuin kukaan rintamalla oleva 
sotilas voi elää —- kun taas 

Saksassa jokainen, joka tekee itsensä vika¬ 
pääksi tätä yhteisöä kohtaan, käytännölli¬ 
sesti ottaen on matkalla hautaansa kohden. 

Tuo englantilainen lehti on oikeassa: kun kansamme par¬ 
haat täytyy lähettää rintamalle ja he siellä antavat alt- 

tiiksi elämänsä, ei tällaisena aikana ole sijaa rikollisille 
eikä heittiöille, jotka hävittävät kansakuntaa. Joka 
rikastuu siitä, mikä on määrätty meidän sotilaillemme, 
voi ottaa lukuun sen, että hänet armottomasti poiste¬ 
taan tieltä. Joka rikastuu siitä, mitä kansamme niin 
monet köyhät tuovat uhrina sotilaillemme, älköön odot¬ 
tako mitään armoa. Jokaisen saksalaisen on tiedettävä, 
että mitä hän antaa sotilailleen tai hätääkärsivälle koti¬ 
seudulle, todellakin tulee niiden hyväksi, jotka sen 
ansaitsevat ja joille se on määrätty. Ja ennen kaikkea, 
älköön kukaan piintynyt rikollinen kuvitelko, että hän 
pääsee pelastautumaan tämän sodan yli uudella rikok¬ 
sella. Me pidämme huolen siitä, että ei vain siivollinen 
pääse rintamalla mahdollisesti kuolemaan, vaan että 
kotona oleva rikollinen ja säädytön ihminen ei missään 
tapauksessa pääse elämään tämän ajan ylitse! En salli, 
että saksalainen nainen, joka mahdollisesti yöllä palaa 
kotiin työpaikastaan, saa aina tuskaisesti pitää varansa, 
ettei joku heittiö tai rikollinen pääse häntä häpäisemään. 
Jumitamme pois nämä rikolliset, ja me olemme nyhtä¬ 
neet heidät pois. Saksan kansa saa olla siitä kiitollinen, 
että nykyisin tapahtuu enää niin vähän rikoksia. Uskon¬ 
kin vaikuttavani siinä vain yhteisömme säilyttämiseksi, 
ennen kaikkea rintamamme mieltä silmällä pitäen, sillä 
kun on oikeus odottaa, että sotilaiden siellä pannessa 
henkensä alttiiksi heidän perheensä, heidän vaimonsa ja 
muut omaisensa ovat kotona turvattuina. 

Tänä hetkenä minun on vielä vakuutettava rinta¬ 
malle, että saksalainen ko tiseu tumme omasta puolestaan 
vastaanottaa ja kantaa sodan siellä, missä se sitä itseään 
pahimmin ja kovimmin kohtaa, rajattoman urhoollisesti. 

Tiedän kaupungin, friisiläisen kaupungin, jonka tah¬ 
doin kauan sitten tyhjentää, kun se alituisesti joutui 
hyökkäysten kohteeksi. Halusin saattaa lapset ja naiset 
sieltä pois viedäkseni heidät turvaan. Se oli mahdotonta, 
he palasivat yhä uudelleen kotikaupunkiinsa, heitä oli 
mahdoton saada pois vaikka he olivatkin niin paljon kär¬ 
sineet. Täälläkin suoritetaan lukemattomia sankarite¬ 
koja. Niitä eivät tee vain miehet, vaan myöskin naiset, 
eivätkä ainoastaan naiset, vaan pojatkin, jotka tuskin 

ovat päässeet 15., 16., 17. vuoden ikään. He ovat val¬ 
miit uhraamaan koko elämänsä tietoisina, siitä, että 
me olemme tässä sodassa yhtenä ainoana vannoutu¬ 
neena yhteisönä, joka tietää, että me joko kaikki elämme 
voittoisina tämän sodan yli tai yhdessä olemme määrä¬ 
tyt tuhon omiksi! Ellei sotilas tätä tietäisi, ette voisi 
häneltä odottaa, että hän uhraa elämänsä. Kääntäen: 
kotiseudun on tiedettävä, että sen osuutta arvossapide- 
tään vastaavalla tavalla. 

Odotankin sen vuoksi, että uusi talvi avustustoiminta 
tulee tämän erottamattoman yhteyden erikoisen voi¬ 
makkaaksi osoitukseksi, että kansakunta antaa juuri 
sillä koko maailman edessä vakuutuksen, että tämä on 
jotakin vallan muuta kuin valheellista todistusta, että 
tämä on uhraajan ääni hänen sanoessaan: 

Olemme sotilaittemme takana niinkuin 
sotilaamme ovat meidän puolestamme! Yh¬ 
teisesti kuulumme kansallemme ja yhteisöl¬ 
lemme, emmekä koskaan emmekä missään 
olosuhteissa antaudu! Vastustajamme käy- 
kööt tätä sotaa niin kauan kuin he kykenevät. 
Mitä vain voimme tehdä lyödäksemme hei¬ 
dät, sen teemme! On mahdotonta, ei koskaan 
voi tapahtua, että he meidät joskus löisivät! 
Vain kansallissosialistinen Saksa ja sen 
kanssa liitossa olevat valtiot suoriutuvat 
tästä sodasta kunniakkaaseen voittoon nuo¬ 
rina kansakuntina, todellisina kansoina ja 
kansan valtioina! 

